TVIRTINU

**GARGŽDŲ LOPŠELIO-DARŽELIO „NAMINUKAS“ KVIETINIŲ SKYRIAUS**

**VISUOMENĖS SVEIKATOS PRIEŽIŪROS VEIKLOS PLANAS**

**2021-2022 mokslo metai**

Parengė Klaipėdos rajono savivaldybės visuomenės sveikatos biuro

visuomenės sveikatos specialistė

Rasa Palionienė

2021 m., Gargždai

Kvietinių skyriuje 2020-2021 mokslo metais dirbo 6 ikimokyklinio/priešmokyklinio ugdymo mokytojos, psichologė, logopedė-specialioji pedagogė, meninio ugdymo pedagogė, 1 mokytojos padėjėja (darbui su spec. poreikių vaikais), VSP specialistė, direktorės pavaduotoja ūkio reikalams bei 7 aptarnaujančio personalo darbuotojai. Darbuotojai dirba pasitikrinę sveikatą ir išklausę privalomų mokymų kursus (pirmos pagalbos teikimo ir higieninių įgūdžių). Skyriuje yra 2 darbuotojai, kurie periodiškai tikrinasi ar neserga COVID-19 liga. Likę darbuotojai yra paskiepyti pagal visą vakcinacijos schemą.

Ugdymo įstaiga turi Leidimą-higienos pasą, kuris parodo, kad įstaigos veiklos sąlygos atitinka visuomenės sveikatos saugos teisės aktų reikalavimus.

Skyriuje skiriama pakankamai dėmesio sveikatos ugdymui ir ligų prevencijai, sistemingai įtraukiant visą ugdymo įstaigos bendruomenę. Stengiamasi sukurti saugią, higienos reikalavimus atitinkančią bei psichologinei sveikatai palankią aplinką. Skyrius yra įsitraukęs į Sveikatą stiprinančių mokyklų tinklą.

2020-2021 mokslo metais Kvietinių skyriaus ikimokyklinio ir priešmokyklinio ugdymo grupes lankė 50 vaikų. Sveikatą pasitikrino visi ugdymo įstaigą lankantys vaikai.

Išanalizavus profilaktinių sveikatos pažymų duomenis, pastebėta opiausia vaikų sveikatos problema – padaugėjo vaikų su sumažėjusia kūno mase. Labai gaila, kad gydytojai vaiko sveikatos pažymose neberašo regos, kraujotakos, kvėpavimo sistemos, nervų sistemos sutrikimų. Džiaugiamės, kad ugdymo įstaigoje padaugėjo sveikų vaikų skaičius. Šis skaičius didėja nuo 2018-2019 mokslo metų.

**Vaikų sveikatos problemų pokytis 2019-2021 m. m.**

|  |  |  |
| --- | --- | --- |
| **Mokslo metai** | **2019-2020 m. m.** | **2020-2021 m. m.** |
|  | Sutrikimą turinčių vaikų skaičius (n) | Procentinė dalis(%) | Sutrikimą turinčių vaikų skaičius (n) | Procentinė dalis(%) |
| Regos sutrikimai | 11 | 22 | 0 | 0 |
| Kraujotakos sistemos sutrikimai | 14 | 28 | 0 | 0 |
| Kvėpavimo sistema | 4 | 8 | 0 | 0 |
| Nervų sistema | 3 | 6 | 0 | 0 |
| Oda ir jos priedai | 5 | 10 | 0 | 0 |
| Sumažėjusi kūno masė | 2 | 4 | 12 | 24 |
| Padidėjusi kūno masė | 2 | 4 | 2 | 4 |
| **Sveikatos sutrikimų neturintys, bet dantys plombuoti** | **2** | **4** | **5** | **10** |
| **Visiškai sveiki vaikai** | **15** | **30** | **25** | **50** |

Per 2020-2021 mokslo metus vyko 39 pokalbiai su tėvais ir 40 konsultacijų/pokalbių su ugdymo įstaigos darbuotojais. Konsultacijos teiktos sveikatos saugos ir stiprinimo, fizinio aktyvumo, higienos ir mitybos klausimais, aplinkos valymo ir dezinfekcijos, esant nepalankiai COVID-19 situacijai klausimais, bei vaikų ugdymo organizavimo Karantino sąlygomis klausimais.

Organizuojant sveikatinimo veiklą Kvietinių skyriuje buvo taikomi darbinio (praktiniai užsiėmimai) ir papildomo (mokymai) mokymo formos metodai, formuojantys vaikų sveikatai palankius įgūdžius. „Kačiukų“ ir „Meškučių“ grupių vaikai nuo 2020 m. rugsėjo mėn. prisidėjo prie projekto „Bėgu mylią...“, su vyresniais vaikais turėjome praktinius užsiėmimus „Plaunam rankytes“, prisiminėme kosėjimo ir čiaudėjimo higieną, „keliavome“ po maisto piramidę, užsiėmimo metu kalbėjome jog „Švarūs dantukai yra sveiki dantukai“, su „Linksmuolių“ grupės vaikais virėja, meninio ugdymo pedagogė ir aš, turėjome integruotą užsiėmimą „Vitaminų gegužinė“.

Suplanuota veikla įvykdyta 100 proc.

Pagrindinė sveikatinimo kryptis Kvietinių skyriuje – sveikas ir stiprus vaikas.

Sveikatinimo veiklos kryptys – asmens higienos įgūdžiai, fizinis aktyvumas, tinkama mityba.

**SSGG analizė**

**Stiprybės:**

1. suderintas komandinis darbas;
2. aukštos kvalifikacijos pagalbos vaikui specialistai (psichologas, logopedė-specialioji pedagogė);
3. geranoriškas skyriaus darbuotojų požiūris į vaikų ir visos bendruomenės sveikatos stiprinimą, sveikos gyvensenos įgūdžių formavimą;
4. geri darbuotojų tarpusavio santykiai;
5. skyrius dalyvauja įvairiuose respublikiniuose, rajoniniuose projektuose, konkursuose bei akcijose;
6. įstaiga yra įsitraukusi į Sveikatą stiprinančių mokyklų tinklą.

**Silpnybės:**

1. specialistų trūkumas (socialinio pedagogo);
2. trūksta tėvų (globėjų, rūpintojų) bendradarbiavimo;
3. dviejų grupių tualeto ir prausyklos patalpos, bei rūbinė yra bendros;
4. yra pereinama salė.

**Galimybės:**

1. bendradarbiavimas su Visuomenės sveikatos biuru, kaimo bendruomene, bei biblioteka;
2. efektyviau įtraukti tėvus (globėjus, rūpintojus) į sveikatos ugdymą;
3. kiekvienais metais gerinama pastato vidaus būklė ir lauko ervė.

**Grėsmės:**

1. įstaigos patalpose yra ambulatorija, kuri teikia medicinos pagalbą ateinantiems sergantiems ligoniams;
2. ligoniai į ambulatoriją patenka tik perėję lauko erdvę, kurioje žaidžia skyriaus vaikai;
3. įstatyminė bazė (greitai keičiasi įstatymai);

**Tolimasis tikslas** – kurti palankias sąlygas skyriaus bendruomenės sveikatai, saugumui ir gerovei.

**Artimieji tikslai**:

1. vykdyti vaikų sveikatos būklės ir ugdymo sąlygų stebėjimą;
2. organizuoti ir įgyvendinti skyriuje priemones, susijusias su ligų profilaktika.

Uždaviniai:

1. kuo įdomiau perteikti sveikos gyvensenos žinias;
2. išsaugoti ir stiprinti vaikų sveikatą;
3. stebėti ugdytinių maitinimo organizavimą.

|  |  |  |  |  |  |
| --- | --- | --- | --- | --- | --- |
| **Sveikatos priežiūros uždavinys** | **Priemonės pavadinimas** | **Vykdymo laikas** | **Vykdytojai** | **Priemonės įgyvendinimo kriterijus** | **Vertinimo kriterijaus reikšmė** |
| **1.** | **2.** | **3.** | **4.** | **5.** | **6.** |
| 1. Vykdyti mokinių sveikatos būklės stebėseną. | 1.1. Sudarytas mokinių sąrašas, kurie yra profilaktiškai nepasitikrinę sveikatos ir kuriems yra taikomos ASPĮ specialistų rekomendacijos bei parengtos išvados ir siūlymai dėl mokinių sveikatos būklės (ne vėliau nei iki einamųjų metų spalio 1 d., o vėliau pagal poreikį). *(17.1, 17.2, 17.3 funkcijos).* | Rugsėjo mėn. | VS specialistas | 1.1.1. Remiantis VSS IS duomenimis sudarytas ir pateiktas Mokyklos vadovui mokinių sąrašas, kurie pradėję lankyti Mokyklą nėra profilaktiškai pasitikrinę sveikatos.  | Sąrašų skaičius – 1 |
| Per mokslo metus | VS specialistas | 1.1.2. Koordinuoti profilaktinį mokinių sveikatos patikrinimą pagal pateiktą sąrašą. | Mokinių skaičius – 45 |
| Spalio mėn. | VS specialistas, Mokyklos vadovas | 1.1.3. Su Mokyklos vadovu aptariamos apimtys, būdai ir formos, kuriomis bus informuojama Mokyklos bendruomenė apie mokinių sveikatos būklę. | Susitikimų skaičius – 1 |
| Spalio mėn. | VS specialistas | 1.1.4.Informacinio pranešimo parengimas ir pristatymas Mokyklos bendruomenei. | Pranešimų skaičius – 1 |
| Per mokslo metus | VS specialistas | 1.1.5.Remiantis VSS IS duomenimis parengtas mokinių sąrašas, kuriems yra taikomos ASPĮ specialistų rekomendacijos. | Rekomendacijų skaičius – pagal poreikį |
| Per mokslo metus | VS specialistas, Mokyklos vadovas | 1.1.6. Remiantis sudarytais sąrašais parengtos išvados ir siūlymai dėl mokinių sveikatos. Išvados ir siūlymai pateikiami ir aptariami su Mokyklos vadovu. | Išvadų skaičius – 1Siūlymų skaičius – 1  |
|  | Per mokslo metus | VS specialistas | 1.1.7. Koordinuoti ASPĮ rekomendacijų bei VS specialisto siūlymų dėl mokinių sveikatos būklės įgyvendinimą Mokykloje. | Rekomendacijų skaičius – 1Siūlymų skaičius – 1 |
| 1.2. Mokinių maitinimo organizavimas ir priežiūra pagal Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos apraše nustatytus reikalavimus. *(17.15 ir 17.16 funkcijos).* | 2 kartai per mėnesį | VS specialistas, virėja | 1.2.1. Mokinių maitinimo organizavimo priežiūra vadovaujantis Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu ir Biuro paruoštu tvarkos aprašu. | Patikrų skaičius – 21Neatitikimų skaičius – 0 |
|  |  |  |  |
| Per mokslo metus | VS specialistas, ūkvedė | 1.2.2. Dienos valgiaraščio-reikalavimo sudarymas ir pateikimas ir valgiaraščio-reikalavimo projekto rengimas kitai dienai.[[1]](#footnote-1) | Valgiaraščių skaičius – 210Valgiaraščių projektų skaičius – 210 |
| Per mokslo metus | VS specialistas | 1.2.3. Dienos valgiaraščio suvedimas į Mokyklos el. dienyną.[[2]](#footnote-2) | Valgiaraščių skaičius – 210 |
| 2. Ugdyti mokinių sveikos gyvensenos įgūdžius. (*17.8, 17.9, 17.10 funkcijos).* | 2.1. Sveikatos sauga ir stiprinimas, bendrieji sveikos gyvensenos ir ligų prevencijos klausimai.\*\* |  |  | **2.1.1. Užsiėmimas:** |  |
| Kovo mėn. | VS specialistas, mokytoja | 2.1.1.1. Sportuosiu ir būsiu sveikas | Užsiėmimų sk. – 2Dalyvių sk. – 15 |
| 2.2. Sveika mityba ir nutukimo prevencija.\*\* |  |  | **2.2.1. Užsiėmimas:** |  |
| Lapkričio mėn. | VS specialistas, mokytoja | 2.2.1.1. Kelionė po maisto piramidę | Užsiėmimų sk. – 1Dalyvių sk. – 8 |
| Gegužės mėn. | VS specialistas, mokytoja | 2.2.1.2. Man skanu, kai pats gaminu | Užsiėmimų sk. – 1Dalyvių sk. – 8 |
| 2.3. Užkrečiamųjų ligų profilaktika, asmens higiena.\*\* |  |  | **2.3.1. Užsiėmimas:** |  |
| Per mokslo metus | VS specialistas, mokytojos | 2.3.1.1. Paduok draugui švarią ranką | Užsiėmimų sk. – 15Dalyvių sk. – 150 |
| 2.4. Ėduonies profilaktika ir burnos higiena.\*\* |  |  | **2.4.1. Užsiėmimas:** |  |
| Sausio – vasario mėn. | VS specialistas, mokytojos | 2.4.1.1. Švarūs dantukai – sveiki dantukai | Užsiėmimų sk. – 2Dalyvių sk. – 15 |
| 2.5. Biuro ar kitų institucijų organizuojami projektai, konkursai ar kt. skirti stiprinti mokinių (mokyklos bendruomenės) sveikatą ir (ar) padėti kurti sveikatai palankesnę aplinką. | Per mokslo metus | VS specialistas, mokytojos | **2.5.1. Projektas:** | Pagal poreikį |
| 3. Vykdyti visuomenės sveikatos rizikos veiksnių stebėseną ir prevenciją Mokykloje. | 3.1.Mokyklos aplinkoje esančių visuomenės sveikatos rizikos veiksnių identifikavimas. *(17.6 funkcija).* | Rugpjūčio – rugsėjo mėn. | VS specialistas | 3.1.1. Pasiruošti sveikatos rizikos veiksnių Mokyklos aplinkoje vertinimui. | Klausimynų skaičius – 2 |
| Per mokslo metus | VS specialistas, mokytojų padėjėjos, valytoja, virtuvės darbuotoja | 3.1.2.Atlikti sveikatos rizikos veiksnių Mokyklos aplinkoje nustatymą ir vertinimą. | Patikrų skaičius – 2Neatitikimų skaičius – 0Rekomendacijų skaičius – 2Dalyvių skaičius – 5 |
| Per mokslo metus | VS specialistas | 3.1.3. Apibendrinti gautus rezultatus, parengti siūlymus Mokyklos vadovui ir juos pristatyti. | Siūlymų skaičius – 2 |
| Rugsėjo mėn. | VS specialistas | 3.1.4. Įvertinti ar Mokykla yra pasirengusi privalomas tvarkas pagal Aprašą. | Tvarkų skaičius – 0Įvertinimų skaičius – 1 |
| 3.2. Su bent vienu mokinio, pradėjusio lankyti Mokyklą ir ugdomo pagal ikimokyklinio, priešmokyklinio ir pradinio ugdymo programas, tėvu (globėju, rūpintoju) aptariamas mokinio sveikatos stiprinimo ir saugos poreikį, o kitų mokinių – pagal poreikį. *(17.4 funkcija).* | Per mokslo metus | VS specialistas | 3.2.1. Parengtas mokinių sąrašas, su kurių tėvais (globėjais, rūpintojais) būtų tikslingiausia aptarti mokinio sveikatos stiprinimo ir saugos poreikį. | Sąrašų skaičius – 1 |
| Per mokslo metus | VS specialistas | 3.2.2. Individualių susitikimų su mokinių tėvais (globėjais, rūpintojais), kurių metu aptartas mokinio sveikatos stiprinimo ir saugos poreikis, skaičius. | Aptarimų skaičius – 5 |
| Per mokslo metus | VS specialistas | **3.2.3. Kitų taikytų informavimo priemonių (pvz. lankstinukų, pranešimų per el. dienynus ar kt.) skaičius (išvardinti):** | Pranešimų skaičius – 3 |
| 3.2.3.1.Pranešimų, lankstinukų tema priklauso nuo mokinio sveikatos sutrikimo, tėvų (globėjų, rūpintojų) pageidavimo. |
| 3.3. Identifikuojamas mokinių sveikatos stiprinimo ir sveikatos žinių poreikis, sveikatos raštingumo lygis atsižvelgiant į jų amžiaus tarpsnius. *(17.5 ir 17.17 funkcijos).* | Per mokslo metus | VS specialistas, mokytojos | 3.3.1. Mokinių sąrašų sudarymas pagal fizinio ugdymo grupes ir pateikimas mokytojams. | Sąrašų skaičius – 1Konsultacijų skaičius – 1 |
| Birželio ir rugsėjo mėn. | VS specialistas | 3.3.2. Mokyklos visuomenės sveikatos priežiūros veiklos plano rengimas ir pristatymas Biurui ir Mokyklai. | Planų skaičius – 1Mokyklų skaičius – 1 |
| Per mokslo metus | VS specialistas, VGK nariai | 3.3.3. Dalyvauti Mokyklos vaiko gerovės komisijos veikloje. | Posėdžių skaičius – 1 |
|  |  | 3.3.4. Kiti tyrimai, apklausos ar kt. | Pagal poreikį |
| 3.4. Teikiami siūlymai dėl mokinių sveikatos stiprinimo ir Mokyklos aplinkos sveikatinimo priemonių įtraukimo į Mokyklosstrateginius veiklos planus Mokyklos administracijai (ne rečiau kaip vieną kartą per metus). *(17.7 funkcija).* | Per mokslo metus | VS specialistas | 3.4.1. Siūlymų parengimas Mokyklos vadovui, remiantis identifikuotu mokinių sveikatos stiprinimo ir sveikatos žinių poreikiu bei mokyklos aplinkos vertinimo išvadomis. | Siūlymų skaičius – 1 |
| 3.5. Pirmosios pagalbos teikimas ir (ar) koordinavimas Mokykloje. *(17.11 funkcija).* | Rugsėjo mėn. | VS specialistas, ūkvedė | 3.5.1. Įvertinti ar Mokykloje yra asmuo, atsakingas už Mokyklos darbuotojų sveikatos žinių ir įgūdžių atestavimo pažymėjimų tvarkymą. | Atsakingų asmenų skaičius – 1 |
| Rugsėjo mėn. | VS specialistas, ūkvedė | 3.5.2. Įvertinti ar Mokykloje yra atsakingas asmuo už pirmosios pagalbos rinkinių tvarkymą. | Atsakingų asmenų skaičius – 1 |
| Per mokslo metus | VS specialistas | 3.5.3. Pirmosios pagalbos organizavimas ir teikimas pagal kompetenciją Mokyklos bendruomenei (pildomas sužalojimų / negalavimų žurnalas). | Pagal poreikį |
| 3.6. Planuojamos, taikomos ir įgyvendinamos užkrečiamųjų ligų židinio ar protrūkio kontrolės priemonės Mokykloje. *(17.12, 17.13, 17.14 funkcijos).* | Per mokslo metus | VS specialistas | 3.6.1. Mokinių asmens higienos patikrinimai. | Patikrų skaičius – 2Dalyvių skaičius – 25 |
| Per mokslo metus | VS specialistas | 3.6.2. Teikti siūlymus Mokyklos vadovui dėl aplinkos taršos kontrolės. | Siūlymų skaičius – 1 |
| Per mokslo metus | VS specialistas | 3.6.3. Vykdyti NVSC gautus nurodymus. | Pagal poreikį |
| Per mokslo metus | VS specialistas | 3.6.4. Konsultuoti Mokyklos vadovą ir kitus darbuotojus (informacijos pateikimas apie teisės aktų pasikeitimus, siūlomas rekomendacijas ir / arba būtinąsias sąlygas ir kt.) | Konsultacijų skaičius – 2 |
| Per mokslo metus | VS specialistas | 3.6.5. Mokyklos bendruomenės informavimas (stendai, lankstinukai, informaciniai pranešimai ar kt.). | Stendų skaičius – 2Informacinių pranešimų skaičius – 2 |
| 4. Organizuoti mokiniams, sergantiems lėtinėmis neinfekcinėmis ligomis, mokinio savirūpai reikalingą pagalbą mokymosi proceso metu. | 4.1.Mokinio savirūpos organizavimas atsižvelgiant į mokinio poreikius pagal gydytojų rekomendacijas. *(17.121 funkcija).* | Per mokslo metus | VS specialistas | 4.1.1. Mokyklos pasirengimo teikti savirūpą mokiniams įvertinimas. | Pagal poreikį |
| Per mokslo metus | VS specialistas | 4.1.2. Informacijos apie mokinius, kuriems galimai reikalinga savirūpa surinkimas ir sąrašo sudarymas remiantis VSS IS duomenis ir tėvų išreikštu noru. | Pagal poreikį |
| Per mokslo metus | VS specialistas | 4.1.3 Mokinio savirūpos plano sudarymas ir suderinimas su Mokyklos vadovu bei mokinio tėvais (globėjais, rūpintojais). | Pagal poreikį |
| Per mokslo metus | VS specialistas | 4.1.4. Mokinio savirūpos plano pristatymas Mokyklos bendruomenei bei atsakingiems už plano vykdymą asmenims (su tėvų sutikimu). | Pagal poreikį |

|  |  |  |
| --- | --- | --- |
| SUDERINTA |  |  |
| Klaipėdos rajono savivaldybės visuomenės sveikatos biuro direktorė |  |  |
| (parašas) |  |  |
| (vardas, pavardė) |  |  |
| (data) |  |  |

1. Pildo ikimokyklinio, priešmokyklinio ugdymo įstaigoje dirbantys specialistai, kurie organizuoja maitinimą Mokykloje. [↑](#footnote-ref-1)
2. Pildo ikimokyklinio, priešmokyklinio ugdymo įstaigoje dirbantys specialistai, kurie organizuoja maitinimą Mokykloje.

\* Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“.

\*\* Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“. [↑](#footnote-ref-2)